《遗夔门故书》
宋代·冯时行

蜀江迸出岷山来，翻涛鼓流成风雷。
掀天斡地五千里，争赴东海相喧豗。
白盐赤甲当道路，呀然拒之欲使回。
大山大水相较力，究转稍肯开东隈。
山气盛豪水气怒，二气停滀成胚胎。
离骚兮作文章祖，始知孕秀锺英才。
哗哗令君出此地，得非千岁之根荄。
愿祝君如此山水，滔滔岌岌风云起。
人言富贵出长年，拭眼看君出奇伟。
功名落落麒麟阁，公当不负山与水。
如我顽钝何为者，剩买耕牛老东里。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。